Diari Oficial de la Generalitat Valenciana


Sumari del DOGV 3129, del 25-11-1997 (1997/3345)

Bases de la convocatòria per a cobrir en propietat una plaça d'ajudant tècnic d'Informàtica.
--------------------------------------------------------------------------------------------

### Dades del document

Número de DOGV
:   3129

Data del DOGV
:   25-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3345


Data del document
:   31-10-1997

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * concurs administratiu
    * administració local
    * professió de la informàtica

Bases de la convocatòria per a cobrir en propietat una plaça d'ajudant tècnic d'Informàtica. [97/M3345]
  
Edicte de l'Ajuntament d'Alaquàs sobre les bases que han de regir la convocatòria per a cobrir en propietat una plaça d'ajudant tècnic d'Informàtica vacant en la plantilla de personal i inclosa en l'oferta d'ocupació pública d'aquest Ajuntament per a 1996.
  
De conformitat amb l'oferta d'ocupació pública aprovada pel Ple de l'Ajuntament, en sessió extraordinària del 3 d'abril de 1996, i d'acord amb les bases aprovades per l'Ajuntament, en sessió de data 7 d'octubre de 1997, aquesta Alcaldia, en exercici de les atribucions que li confereix l'article 41, número 14.a) del Reglament d'Organització, Funcionament i Règim Jurídic de les Corporacions Locals, ha resolt convocar proves selectives per a cobrir una plaça d'ajudant tècnic d'Informàtica, plaça de funcionari vacant en la plantilla municipal. Aquestes bases es regiran en virtut del que estableix la Resolució d'1 de desembre de 1992 del director general d'Administració Local de la Conselleria d'Administració Pública de la Generalitat Valenciana (DOGV núm. 1.926 de 17 de desembre de 1992), i la resta de legislació vigent segons la base específica següent:
  
Bases específicas
  
Proves selectives convocades per a la provisió en propietat d'una plaça d'ajudant tècnic d'Informàtica, classificada en l'administració especial, subescala auxiliars, grup D.
  
Primera. Requisits que han de complir els aspirants
  
a) Estar en possessió del títol de Graduat Escolar o equivalent.
  
Segona. Sistema de selecció
  
El sistema de selecció serà mitjançant concurs oposició lliure i constará de dues fases: fase d'oposició i fase de concurs.
  
1. Fase d'oposició.
  
1.1. Primer exercici. De caràcter obligatori i eliminatori.
  
 Consistirà a omplir un qüestionari de 100 preguntes, com a màxim, amb quatre respostes alternatives, de les quals en aquest cas sols una serà correcta, sobre el contingut del programa annex a la convocatòria, en un temps mínim de 60 minuts.
  
1.2. Segon exercici. De caràcter obligatori i eliminatori.
  
Consistirà en el desenvolupament per escrit, durant un temps màxim de 60 minuts, d'un tema de l'annex indicat pel tribunal. S'hi valoraran els coneixements del tema, el nivell de formació general, la composició gramatical i la claredat d'exposició.
  
1.3. Tercer exercici. De caràcter obligatori i eliminatori.
  
Consistirà en la realització d'una o diverses proves pràctiques de maquinari i/o programari determinades pel tribunal i relacionades amb les tasques pròpies de la plaça objecte de la convocatòria.
  
1.4. Quart exercici. De caràcter obligatori i no eliminatori.
  
Consistirà a traduir per escrit, en un període màxim de 30 minuts, un text indicat pel tribunal, del valencià al castellà o viceversa.
  
Aquest exercici es valorarà de 0 a 2 punts.
  
2. Fase de concurs.
  
Finalitzada la fase d'oposició, es valoraran els mèrits dels aspirants que hagen superat els exercicis eliminatoris de la fase d'oposició, d'acord amb els següents criteris.
  
2.1. Serveis prestats en l'administració pública, en llocs o serveis assimilats al de la plaça objecte de la convocatòria, a raó de 0,5 punts per cada semestre, amb un màxim de 3 punts.
  
2.2. Titulacions. Es valorarà amb un màxim de 2 punts la possessió de la Diplomatura d'Informàtica de Gestió o equivalent.
  
2.3. Experiència laboral en el desenvolupament d'aplicacions en Informix-4GL i programació orientada a objectes, a raó de 0.5 punts per semestre, fins a un màxim de 2 punts.
  
2.4. Cursos de formació i perfeccionament. Per haver participat en cursos, convocats per administracions públiques, que tinguen una relació directa amb les funciones a desenvolupar en la plaça convocada, s'atorgaran fins a un màxim de 5 punts, d'acord amb el següent barem:
  
- Cursos de duració igual o superior a 300 hores: 2 punts.
  
- Cursos de 100 o més hores i menys de 300 hores: 1 punt.
  
- Resta de cursos amb un mínim de 25 hores: 0,5 punts.
  
2.5. Entrevista personal. El tribunal qualificador valorarà l'experiència, idoneïtat i aptitut dels aspirants en relació amb les funcions a desenvolupar. La valoració màxima per aquest concepte serà de 3 punts.
  
La qualificació final del procés selectiu estarà determinada per la suma dels punts obtinguts en la fase d'oposició i en la fase de concurs.
  
Tercera. Drets d'examen
  
L'import dels drets d'examen es fixa en 1.500 pessetes que es pagaran mitjançnt ingrés bancari, directament o per transferència, en el compte número 2077-0138-3101056068 de Bancaixa.
  
ANNEX
  
Matèries comunes
  
Tema 1. La Constitució espanyola. Significat i caràcter.
  
Tema 2. L'administració de l'estat. Les comunitats autònomes. Les relacions entre l'estat i les comunitats autònomes. L'organització política i administrativa de les comunitats autònomes. El finançament de les comunitats autònomes.
  
Tema 3. L'acte administratiu. Concepte. El silenci administratiu.
  
Tema 4. Concepte d'administració local. Pressupostos constitucionals. Legislació vigent. Les entitats locals i les seues classes. El municipi: organització i competències. El terme municipal. La població. L'empadronament.
  
Tema 5. L'ajuntament. Composició. L'elecció dels regidors. El Ple i altres òrgans col·legiats de govern. Règim de sessions i acords municipals. L'alcalde, funcions i competències.
  
Tema 6. La funció pública local i la seua organització. Drets, deures i situacions dels funcionaris públics locals. El personal laboral. Règim jurídic.
  
Tema 7. La Llei d'Hisendes Locals: principis inspiradors. El pressupost de les entitats locals. La despesa pública local.
  
Tema 8. Ordenances fiscals. Finalitats, característiques i tramitació.
  
Matèries específiques
  
Tema 9. Informàtica bàsica. Conceptes. Components Hw i Sw d'un sistema informàtic.
  
Tema 10. Representació de la informació en l'ordinador.
  
Tema 11. Fitxers. Concepte. Mètodes d'accés. Mètodes d'assignació. Protecció de fitxers. Sistemes de directori.
  
Tema 12. Planificació de la CPU. Multiprogramació. Criteris de rendiment. Algoritmes de planificació.
  
Tema 13. Gestió de memòria. Particions múltiples. Paginació i segmentació.
  
Tema 14. Memòria virtual. Paginació sota demanda. Algoritmes de reemplaçament. Algoritmes d'assignació. Thrashing.
  
Tema 15. Introducció a les bases de dades relacionals.
  
Tema 16. Ofimàtica. Conceptes i funcionalitats. Eines ofimàtiques.
  
Tema 17. Xarxes d'ordinadors. Definició. Components. Cobertura. Característiques dels SO de xarxa.
  
Tema 18. Arquitectura de xarxes. Jerarquia de protocols. Model ISO.
  
Tema 19. Mètodes i topologies d'interfície de xarxes.
  
Tema 20. Interconnexió de xarxes.
  
Tema 21. Serveis de xarxa.
  
Tema 22. AIX. Sistema de fitxers.
  
Tema 23. AIX. Processos.
  
Tema 24. AIX. Fonaments de la Shell.
  
Tema 25. AIX. L'editor Vi.
  
Tema 26. AIX. Eines de dades.
  
Tema 27. INFORMIX. Definició de pantalles (FORM).
  
Tema 28. INFORMIX. Generador d'informes (REPORT).
  
Tema 29. INFORMIX. Sentències SQL.
  
Tema 30. Les noves tecnologies de la informació aplicades a la modernització de l'administració local.
  
La qual cosa es fa pública perquè en prengueu coneixement.